**PARTNERYSTĖS SUTARTIS**

2018 m. \_\_\_\_\_ d. Nr. \_\_\_\_\_

**DĖL MOLETŪNO GATVĖS MOLĖTŲ MIESTE REKONSTRAVIMO, VALSTYBINĖS REIKŠMĖS KRAŠTO KELIO NR. 119 MOLĖTAI–ANYKŠČIAI, KURIAM MOLĖTŲ MIESTE SUTEIKTAS S. DARIAUS IR S. GIRĖNO G. PAVADINIMAS, DALIES SUTVARKYMO IR PERDAVIMO**

Lietuvos automobilių kelių direkcija prie Susisiekimo ministerijos, juridinio asmens kodas 188710638, kurios buveinė registruota adresu J. Basanavičiaus g. 36, 03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 „Dėl Lietuvos automobilių kelių direkcijos prie Susisiekimo ministerijos nuostatų patvirtinimo“ (toliau – Kelių direkcija arba Atsakinga partnerė), ir Molėtų rajono savivaldybės administracija, juridinio asmens kodas 188712799, kurios buveinė registruota adresu Vilniaus g. 44, 33140 Molėtai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Molėtų rajono savivaldybės administracijos direktoriaus Sauliaus Jauneikos, veikiančio pagal Molėtų rajono savivaldybės tarybos2018 m. mėnuo XX d.sprendimą Nr. *XX*, (toliau – Savivaldybė arba Partnerė), toliau kartu vadinamos Partnerėmis, o kiekviena iš jų – atitinkamai Atsakinga partnere ir Partnere, vadovaudamosi teisingumo, protingumo ir sąžiningumo principais, susitarė ir sudarė šią partnerystės sutartį (toliau vadinama Sutartimi),

atsižvelgdami į tai, kad:

a) Molėtų mieste bus įgyvendinami trys projektai:

1. Atsakinga partnerė įgyvendins valstybinės reikšmės krašto kelio Nr. 119 Molėtai–Anykščiai, kuriam Molėtų mieste suteiktas S. Dariaus ir S. Girėno g. pavadinimas, ruožo nuo 0,538 km iki 0,827 km rekonstravimo projektą (toliau – Projektas Nr. 1);

2. Partnerė įgyvendins Moletūno gatvės Molėtų mieste rekonstravimo projektą Savivaldybės panaudos ir nuosavybės teise valdomuose žemės sklypuose bei suformuotame ir Nacionalinės žemės tarnybos prie Žemės ūkio ministerijos patikėjimo teise valdomame sklype (toliau – Projektas Nr. 2);

3. Atsakinga partnerė atliks valstybinės reikšmės krašto kelio Nr. 119 Molėtai–Anykščiai, kuriam Molėtų mieste suteiktas S. Dariaus ir S. Girėno g. pavadinimas, ruožo nuo 0,35 km iki 0,538 km paprastojo remonto darbus;

b) Atsakinga partnerė valstybinės reikšmės krašto kelią Nr. 119 Molėtai–Anykščiai (unikalūs numeriai 4400-3927-1159 ir 4400-3920-1908) valdo patikėjimo teise;

c) Atsakinga partnerė atliks darbus valstybinėje žemėje (kadastriniai numeriai 6252/7001:13 ir 6237/7001:2), valdomoje patikėjimo teise;

d) užbaigus statybos darbus, Partnerė, Molėtų rajono savivaldybės tarybos sprendimu teisės aktų nustatyta tvarka perims valstybinės reikšmės krašto kelio Nr. 119 Molėtai–Anykščiai ruožą nuo 0,00 iki 0,827 km (nuo Vilniaus g. iki Naujakurių g.) savivaldybės nuosavybėn;

e) Atsakinga partnerė Projekto Nr. 1 ir Nr. 3 įgyvendinimo darbus finansuos iš Kelių priežiūros ir plėtros programos lėšų;

f) Partnerė finansuoja Projekto Nr. 2 įgyvendinimo darbus;

g) Partnerė iki Sutarties pasirašymo yra parengusi vieną techninį projektą. Kiekvienam statytojui turi būti parengtas atskiras techninis darbo projektas Projektams Nr. 1 ir Nr. 2 įgyvendinti;

h) Partnerė finansuoja Projektų Nr. 1 ir Nr. 2 techninių projektų parengimą.

**I. SUTARTIES DALYKAS**

1. Sutarties dalykas yra Partnerių bendra veikla ir bendri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektus Nr. 1, Nr. 2 ir Nr. 3.
2. Ši Sutartis yra sudaroma siekiant nustatyti Projektams Nr. 1, Nr. 2 ir Nr. 3 įgyvendinti reikalingų Partnerių įnašų, teisių, pareigų, atsakomybės ir Projektų Nr. 1, Nr. 2 ir Nr. 3 rezultatų paskirstymą bei tęstinės veiklos po Projektų Nr. 1, Nr. 2 ir Nr. 3 įgyvendinimo vykdymą.
3. Šia Sutartimi Partnerės, kooperuodamos savo turtą, darbą, žinias ir žmogiškuosius išteklius, įsipareigoja bendrai veikdamos rengtis įgyvendinti Projektus Nr. 1, Nr. 2 ir Nr. 3, juos įgyvendinti ir užtikrinti Partnerėms tenkančios tęstinės veiklos po Projektų Nr. 1, Nr. 2 ir Nr. 3 užbaigimo vykdymą.

**II. PARTNERIŲ PAREIŠKIMAI, GARANTIJOS IR ĮSIPAREIGOJIMAI**

1. Atsakinga Partnerė ir Partnerė, kiekviena atskirai savo vardu pareiškia ir garantuoja, kad:
   1. ji, vadovaudamasi Lietuvos Respublikos ir Europos Sąjungos teisės aktais bei kitais Partnerių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;
   2. kartu su šia Sutartimi pateikiami priedai yra tikri, tikslūs bei galiojantys;
   3. ji atliko visus teisinius veiksmus, kurie turėjo būti atlikti iki šios Sutarties sudarymo ir būtinus Sutarties tinkamam sudarymui, galiojimui ir vykdymui;
   4. sudarydama Sutartį ir vykdydama iš jos kylančius įsipareigojimus, nepažeis ją saistančių įsipareigojimų, sutarčių, kitų dokumentų ir teisės aktų nuostatų;
   5. ji yra susipažinusi su savo teisėmis ir pareigomis įgyvendinant Projektus ir laikysis visų su Projektų įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų.
2. Partnerės įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
3. Partnerės susitaria, kad už tinkamą Projektų įgyvendinimą atsakingos abi partnerės.
4. **Atsakinga partnerė įsipareigoja:**
   1. suderinti Projekto Nr. 1 techninius sprendinius ir suteikti įgaliojimą Partnerei atstovauti Kelių direkcijai, rengiant Projekto Nr. 1 techninį darbo projektą ir atliekant visas procedūras, reikalingas statybą leidžiančiam dokumentui gauti;
   2. organizuoti Projekto Nr. 1 techninio darbo projekto ekspertizės atlikimo procedūras;
   3. patvirtinti Projekto Nr. 1 techninį darbo projektą, gavus teigiamą ekspertizės išvadą;
   4. gavusi Partnerės įgaliojimą, organizuoti Projektų Nr. 1, Nr. 2 ir Nr. 3 statybos darbų viešųjų pirkimų konkursą, iki sutarties pasirašymo. Rengti Projekto įgyvendinimo statybos darbų atlikimo viešojo pirkimo dokumentus, derinti juos su Partnere ir Lietuvos Respublikos viešųjų pirkimų įstatyme bei kituose teisės aktuose perkančiajai organizacijai numatytomis teisėmis, pareigomis ir atsakomybe įvykdyti viešąjį pirkimą ir parinkti laimėtoją;
   5. parinkus laimėtoją, tinkamai įforminti viešojo pirkimo rezultatus, pateikti Partneriui pasirašyti sutartį dėl Projekto Nr. 2 įgyvendinimo statybos darbų atlikimo su parinktu Projektų Nr. 1, Nr. 2 ir Nr. 3 statybos darbų rangovu (toliau – Rangovas);
   6. finansuoti Projektų Nr. 1 ir Nr. 3 statybos darbus, bei Projekto Nr. 3 techninės dokumentacijos parengimo išlaidas;
   7. finansuoti Projektų Nr. 1 ir Nr. 3 nenumatytus statybos darbus, tačiau būtinus Projektams Nr. 1 ir Nr. 3 įgyvendinti;
   8. finansuoti Projekto Nr. 1 ir Nr. 3 įgyvendinimo statybos darbų techninę priežiūrą, atlikti su ja susijusius laboratorinius tyrimus ir bandymus;
   9. finansuoti Projekto Nr. 1 ir Nr. 3 sklypų geodezinių nuotraukų bei statinių kadastrinių matavimų bylų parengimą pagerintam ir naujai sukurtam turtui;
   10. atlikus Projekto Nr. 1 ir Nr. 3 įgyvendinimo statybos darbus, organizuoti statybos darbų užbaigimo procedūras teisės aktų nustatyta tvarka;
   11. Lietuvos Respublikos teisės aktų nustatyta tvarka perduoti valstybinės reikšmės krašto kelio Nr. 119 Molėtai–Anykščiai ruožą nuo 0,00 iki 0,827 km Savivaldybės nuosavybėn.
5. **Partnerė įsipareigoja:**
   1. finansuoti Projektų Nr. 1 ir Nr. 2 statinių projektų parengimą. Atstovauti Atsakingai partnerei rengiant Projekto Nr. 1 techninį darbo projektą ir atliekant visas procedūras, reikalingas statybą leidžiančiam dokumentui gauti. Pagal nustatytą Kelių direkcijos tvarką, parengtą techninį darbo projektą pateikti projekto ekspertizės paslaugoms atlikti;
   2. koreguoti Nr. 1 techninį darbo projektą, kol bus gauta teigiama ekspertizės išvada;
   3. pagal Atsakingos partnerės patvirtintą Nr. 1 techninį darbo projektą, gauti statybą leidžiantį dokumentą Kelių direkcijos vardu;
   4. suteikti įgaliojimą Atsakingai Partnerei vykdyti Projekto Nr. 2 statybos darbų viešąjį pirkimą visa apimtimi iki sutarties sudarymo;
   5. gavus informaciją apie viešojo pirkimo rezultatus, pasirašyti Projekto Nr. 2 įgyvendinimo statybos darbų rangos sutartį su parinktu rangovu;
   6. finansuoti Projekto Nr. 2 statybos darbus;
   7. finansuoti Projekto Nr. 2 nenumatytus statybos darbus, tačiau būtinus Projektui Nr. 2 įgyvendinti;
   8. finansuoti Projektų Nr. 1 ir Nr. 2 statinių projektų vykdymo priežiūrą;
   9. finansuoti Projekto Nr. 2 statybos darbų techninę priežiūrą;
   10. atlikus Projekto Nr. 2 įgyvendinimo statybos darbus, organizuoti statybos darbų užbaigimo procedūras teisės aktų nustatyta tvarka;
   11. Lietuvos Respublikos teisės aktų nustatyta tvarka perimti valstybinės reikšmės krašto kelio Nr. 119 Molėtai–Anykščiai ruožą nuo 0,00 iki 0,827 km Savivaldybės nuosavybėn.

**III. PROJEKTŲ ĮGYVENDINIMAS**

1. Partnerės susitaria, kad visus Projektams Nr. 1, Nr. 2 ir Nr. 3 įgyvendinti būtinus statybos darbus (toliau – Darbai) vykdys Lietuvos Respublikos viešųjų pirkimų įstatymo nustatyta tvarka atrinktas rangovas. Darbai bus vykdomi vadovaujantis Projektų Nr.1 ir Nr. 2 techniniais darbo projektais, pagal kuriuos išduoti statybą leidžiantys dokumentai, Projekto Nr. 3 aprašu, Lietuvos Respublikos teisės aktais ir normatyviniais statybos dokumentais.
2. Atsakinga partnerė, gavusi Partnerės įgaliojimą, Lietuvos Respublikos viešųjų pirkimų įstatymo (toliau – Viešųjų pirkimų įstatymas) nustatyta tvarka organizuoja Projektų Nr. 1, Nr. 2 ir Nr. 3 Darbų pirkimo procedūras, įskaitant, bet neapsiribojant, pirkimo būdo parinkimo, reikalingų pirkimo dokumentų parengimo, pirkimo paskelbimo, pirkimo procedūrų, susijusių su pirkimo dokumentų teikimu, paaiškinimu, pasiūlymų gavimu, nagrinėjimu, vertinimu ir palyginimu, atlikimo, pirkimo rezultatų tinkamo įforminimo, taip pat kitų teisės aktuose nustatytų pirkimo procedūrų, susijusių su minėtais pavedimais. Viešojo pirkimo dokumentus derinti su Partnere ir Viešųjų pirkimų įstatyme bei kituose teisės aktuose perkančiajai organizacijai numatytomis teisėmis, pareigomis ir atsakomybe įvykdyti viešąjį pirkimą ir parinkti laimėtoją. Darbų pirkimo procedūras vykdo iki Rangos sutarties pasirašymo.
3. Atsakinga partnerė užtikrina, kad šios Sutarties 9 punkte nurodytų Darbų viešojo pirkimo sąlygos, kiti pirkimo dokumentai bei veiksmai vykdant pirkimo procedūras atitiks šios Sutarties nuostatas bei neprieštaraus įstatymų ir kitų teisės aktų reikalavimams.
4. Viešųjų pirkimų nustatyta tvarka parinkus laimėtoją Atsakinga partnerė pasirašo Projekto Nr. 1 ir Nr. 3 Darbų atlikimo sutartis su Rangovu ir Partnerė pasirašo Projekto Nr. 2 Darbų atlikimo sutartį su Rangovu. Darbai finansuojami pagal išlaidų apmokėjimo tvarką, nurodytą sutarties IV dalyje.
5. Projektų Nr. 1 ir Nr. 2 techninių darbo projektų vykdymo priežiūra bus apmokama Partnerio lėšomis.
6. Partnerė įsipareigoja visus Projekto Nr. 2 pakeitimus, turinčius įtakos Atsakingos partnerės įsipareigojimams ir teisėms, raštu suderinti su Atsakinga partnere.
7. Partnerės sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus. Susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Partnerių.
8. Partnerės, įgyvendindamos Projektus Nr. 1, Nr. 2 ir Nr. 3, įsipareigoja skirti atsakingus darbuotojus, bendradarbiauti, konsultuotis bei teikti viena kitai informaciją apie Projektų Nr. 1, Nr. 2 ir Nr. 3 įgyvendinimo eigą.
9. Darbų užbaigimo procedūros teisės aktų nustatyta tvarka organizuojamos pagal Sutarties 7.10 ir 8.10 papunkčius.

**IV. IŠLAIDŲ APMOKĖJIMAS**

1. Preliminari išlaidų rangos darbams suma pagal techninio projekto sprendinius, turimus iki Sutarties pasirašymo: Projekto Nr. 1 – 275 tūkst. Eur, Projekto Nr. 2 – 1 325 tūkst. Eur. Preliminari Projekto Nr. 3 – 40 tūkst. Eur. Planuojamas darbų vykdymas ir išlaidų apmokėjimas 2019 m.
2. Lėšos Projektams Nr. 1, Nr. 2 ir Nr. 3 įgyvendinti skiriamos:
   1. Projektui Nr. 1 ir Nr. 3 įgyvendinti Atsakinga partnerė skiria lėšas iš Kelių priežiūros ir plėtros programos;
   2. Projektui Nr. 2 įgyvendinti Partnerė skiria savivaldybės biudžeto, Kelių priežiūros ir plėtros programos ar kitas lėšas.
3. Partnerė įsipareigoja finansuoti Projektų Nr. 1 ir Nr. 2 techninių darbo projektų parengimą ir statinių projektų vykdymo priežiūrą, Projekto Nr. 2 Darbus, Darbų techninę priežiūrą, su ja susijusius laboratorinius tyrimus ir bandymus, sklypų geodezinių nuotraukų ir statinių kadastrinių matavimų bylų parengimą.
4. Atsakinga partnerė įsipareigoja finansuoti Projekto Nr. 1 ir Nr. 3 Darbus, Darbų techninę priežiūrą, su ja susijusius laboratorinius tyrimus ir bandymus, sklypų geodezinių nuotraukų ir statinių kadastrinių matavimų bylų parengimą.
5. Projektų Nr. 1, Nr. 2 ir Nr. 3 Darbų kaina yra lygi viešąjį pirkimą laimėjusio rangovo atliktų darbų kainai.
6. Atsakinga partnerė ir Partnerė su Rangovu atsiskaito pagal atliktų darbų aktus ir išrašytas PVM sąskaitas faktūras.
7. PVM mokamas pagal privalomuosius teisės aktus, taikytinus įstatymus ir tarptautinius susitarimus.
8. Atsakinga partnerė ir Partnerė įsipareigoja sudaryti sąlygas kompetentingoms valstybės institucijoms, turinčioms teisę kontroliuoti lėšų panaudojimą, tikrinti lėšų panaudojimo teisėtumą ir pagrįstumą.

**V. PROJEKTŲ ĮGYVENDINIMO METU SUKURTAS TURTAS**

1. Partnerės sutaria, kad Atsakingos partnerės Projektų Nr. 1 ir Nr. 2 įgyvendinimo metu sukurtas turtas yra Atsakingos partnerės nuosavybė, o Projekto Nr. 2 įgyvendinimo metu sukurtas turtas – Partnerės nuosavybė.
2. Partnerės sutaria, kad užbaigus projektų Nr.1, Nr.2 ir Nr. 3 statybos darbus, Partnerė, Molėtų rajono savivaldybės tarybos sprendimu, teisės aktų nustatyta tvarka, valstybinės reikšmės krašto kelio Nr. 119 Molėtai–Anykščiai ruožą nuo 0,00 iki 0,827 km (nuo Vilniaus g. iki Naujakurių g., įskaitant ir Projekto Nr. 1 įgyvendinimo metu įrengtas apšvietimo ir lietaus nuotekų sistemas, perims Savivaldybės nuosavybėn.

**VI. TĘSTINĖ VEIKLA ĮGYVENDINUS PROJEKTUS**

1. Įgyvendinus Projektus Nr. 1, Nr. 2 ir Nr.3 Partnerės įsipareigoja savo lėšomis vykdyti Projektų įgyvendinimo metu sukurto turto tinkamą priežiūrą.
2. Partnerė, perėmusi valstybinės reikšmės krašto kelio Nr. 119 Molėtai–Anykščiai ruožą nuo 0,00 iki 0,827 km (nuo Vilniaus g. iki Naujakurių g.) turi:

29.1. užtikrinti šio turto tinkamą priežiūrą;

29.2. užtikrinti transporto priemonėms, įskaitant sunkiasvores, tinkamas eismo sąlygas Molėtų miesto Moletūno ir Vyšnių gatvėmis iki valstybinės reikšmės krašto kelio Nr. 115 Ukmergė–Molėtai.

1. Projektų Nr. 1 ir Nr. 3 Darbų rangos sutartyse nustatyti Rangovo įsipareigojimai dėl Projekto Nr. 1 ir Nr. 3 Darbų garantinio laikotarpio galioja ir Partnerei perėmus turtą.

**VII. ŠALIŲ ATSAKOMYBĖ**

1. Partnerės už Sutartyje nustatytų pareigų vykdymą atsako teisės aktų nustatyta tvarka.
2. Jei dėl kurios nors Partnerės kaltės tenka apmokėti netinkamomis finansuoti pripažintas išlaidas, tokias išlaidas apmoka dėl minėtų išlaidų atsiradimo kalta Partnerė.
3. Kiekviena iš Partnerių privalo atlyginti dėl jos neteisėtų veiksmų, atliktų sudarant ir vykdant šią Sutartį, kitos Partnerės patirtus tiesioginius nuostolius.

**VIII. SUTARTIES PAKEITIMAI**

1. Šios Sutarties pakeitimai galimi tik raštu dėl to sutarus abiem Partnerėms.
2. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Partnerių įgaliotų atstovų.

**IX. SUTARTIES GALIOJIMAS IR PABAIGA**

1. Sutartis įsigalioja nuo tos dienos, kai ją pasirašo abi Sutarties Partnerės ir yra priimtas Molėtų rajono savivaldybės tarybos sprendimas dėl sutikimo perimti turtą. Sutartis galioja, kol Partnerės įvykdo visus Sutartyje nurodytus įsipareigojimus.
2. Sutartis gali būti nutraukta Partnerių abipusiu rašytiniu susitarimu.
3. Nei viena iš Partnerių neturi teisės vienašališkai nutraukti Sutarties ar jos atsisakyti dėl kitų priežasčių nei:
   1. esminis kitos Partnerės padarytas pažeidimas arba esminis Partnerės pareiškimų ar garantijų neteisingumas, su sąlyga, kad toks pažeidimas arba pareiškimų ir (ar) garantijų neteisingumas nepašalinamas ir (ar) neištaisomas per 30 dienų nuo nukentėjusios Partnerės įspėjimo. Esminiu Sutarties pažeidimu arba esminiu pareiškimų ir (ar) garantijų neteisingumu laikomas toks pažeidimas arba toks pareiškimų ar garantijų neteisingumas, dėl kurio Projektų Nr. 1, Nr. 2 ir Nr. 3 įgyvendinimas tampa neįmanomu;
   2. negalėjimas įvykdyti Sutarties, nulemtas svarbių, nuo Partnerių valios nepriklausančių priežasčių, kurių nutraukianti Sutartį Partnerė negali pašalinti ir dėl kurių Partnerė nebuvo prisiėmusi rizikos.

**X. BAIGIAMOSIOS NUOSTATOS**

1. Nei viena iš Partnerių negali perleisti savo teisių ir pareigų pagal šią Sutartį be išankstinio kitos Partnerės sutikimo.
2. Visi Sutartyje numatyti pranešimai laikomi įteiktais, jei jie įteikiami tiesiogiai Partnerės įgaliotam atstovui ar išsiunčiami paštu registruotu laišku šioje Sutartyje nurodytais Partnerių adresais. Partnerei neinformavus kitos Partnerės apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
3. Visų Projektams Nr. 1, Nr. 2 ir Nr. 3 įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 darbo dienų nuo šių dokumentų, pranešimų gavimo dienos. Jei per šį terminą negaunama raštiškų pastabų, laikoma, kad dokumentai suderinti, sutikimai, pritarimai gauti.
4. Partnerės susitaria laikyti konfidencialia visą su Sutartimi susijusią informaciją ir neatskleisti jos jokiems tretiesiems asmenims be išankstinio kitos Partnerės sutikimo, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.
5. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Partnerės susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą kaip ir negaliojanti nuostata.
6. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Atsakingos partnerės buveinė.
7. Partnerės patvirtina, kad yra susipažinusios su savo teisėmis ir pareigomis įgyvendinant Projektus.
8. Sutartis pasirašyta dviem egzemplioriais, po vieną kiekvienai Partnerei. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Partnerės pasirašo kiekviename Sutarties lape.
9. Sutarties priedų nėra.

**XI. SUTARTIES ŠALYS**

|  |  |
| --- | --- |
| **Atsakinga partnerė**  Lietuvos automobilių kelių direkcija prie  Susisiekimo ministerijos  J. Basanavičiaus g. 36, 03019 Vilnius  Įstaigos kodas 188710638  Atsiskaitomoji sąskaita: LT377300010002456303  AB „Swedbank“  Tel. 8 5 232 9600  [El.](mailto:mrk@mrkeliai.lt) p. lakd@lakd.lt  Lietuvos automobilių kelių direkcijos prie  Susisiekimo ministerijos  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Partnerė**  Molėtų rajono savivaldybės administracija  Vilniaus g. 44, 33140 Molėtai  Įstaigos kodas 188712799  Atsiskaitomoji sąskaita: xxxxxxxxxxxxxxxxxxxxxx  xxxxx bankas  Tel. 8 383 54 761  El. p. savivaldybe@moletai.lt  Molėtų rajono savivaldybės  administracijos direktorius  Saulius Jauneika |